cyanic-selkie/wikianc huggingface dataset:
নিউপোর্ট, রোড আইল্যান্ড
নিউপোর্ট শহর নিউপোর্ট কাউন্টির কাউন্টি আসন। আদালত প্রশাসন ও সীমানা সংশোধন ব্যতীত এর কোনো কার্যক্রম নেই। রাষ্ট্রপতি ডোয়াইট ডি. আইজেনহাওয়ার ও জন এফ কেনেডি রাষ্ট্রপতি থাকাকালীন এখানে যুক্তরাষ্ট্রের রাষ্ট্রপতির গ্রীষ্মকালীন আবাস ছিল। ২০১০ সালে এর জনসংখ্যা ছিল ২৪,৬৭২।
ঔপনিবেশিক যুগ
১৬৩৯ সালে আকুইডনেক দ্বীপে নিউপোর্ট শহরটি প্রতিষ্ঠিত হয়। তখন একেই "রোড আইল্যান্ড" বলা হতো। আটজন ব্যক্তি নিউপোর্ট প্রতিষ্ঠা করেন। এরা হলেন- নিকোলাস ইস্টন, উইলিয়াম কোডিংটন, জন ক্লার্ক, জন কুগেশ্যাল, উইলিয়াম ব্রেন্টন, জেরেমি ক্লার্ক, টমাস হ্যাজার্ড ও হেনরি বুল। অ্যান হাচিনসন ও তার অনুগামীরা পোর্টসমাউথে বসতি স্থাপন করেছিলেন। প্রতিষ্ঠাতাদের মধ্যে কেউ কেউ ঐ বসতি স্থাপনকারীদের মধ্যে একজন ছিলেন।
নিউপোর্ট রোড আইল্যান্ড অ্যান্ড প্রভিডেন্স প্ল্যান্টেশন উপনিবেশের চারটি আদি বসতির মধ্যে বৃহত্তম বসতি হিসেবে আবির্ভূত হয়। নিউপোর্টের প্রথম অধিবাসীরা ব্যাপটিস্ট মতবাদে দীক্ষিত হন। ১৬৪০ সালে জন কার্ক এখানে রোড আইল্যান্ডের দ্বিতীয় ব্যাপটিস্ট উপাসনালয় প্রতিষ্ঠিত হয়।
স্পেন ও পর্তুগালে ক্যাথলিক চার্চের আগ্রাসন হতে বাঁচতে ১৬৫৮ সালে ইহুদি রা এখানে আগমন করে। জেসুয়াট ইসরায়েল নামে তারা যে উপাসনালয় প্রতিষ্ঠা করে, সেটি যুক্তরাষ্ট্রের দ্বিতীয় প্রাচীনতম ইহুদি উপাসনালয়। টোরো সিনাগগে এর সদস্যরা মিলিত হন। এটি যুক্তরাষ্ট্রের প্রাচীনতম সিনাগগ।
১৬৬৩ সালে প্রভিডেন্স ও রোড আইল্যান্ড উপনিবেশ রাজকীয় সনদ লাভ করে। বেনেডিক্ট আর্নল্ড নিউপোর্টে রোড আইল্যান্ডের প্রথম গভর্নর নির্বাচিত হন। ১৭৪১ সালে পুরাতন উপনিবেশ ভবনে রোড আইল্যান্ড সরকারের কার্যক্রম শুরু হয়। ১৯০৪ সালে প্রভিডেন্স শহরে প্রভিডেন্স ও রোড আইল্যান্ড বিধানসভার নির্মাণকাজ সম্পন্ন হলে সরকারের কার্যক্রম সেখানেই স্থানান্তরিত হয়।
আবুল কালাম আজাদ (চিকিৎসক)
প্রফেসর ডাঃ আবুল কালাম আজাদ (জন্ম ১৯৬০) একজন বাংলাদেশী চিকিৎসক। তিনি বাংলাদেশ স্বাস্থ্য অধিদপ্তরের মহাপরিচালক।
রবার্ট জর্জ ওয়ার্ডল রামজে
কর্নেল রবার্ট জর্জ ওয়ার্ডল রামজে (জানুয়ারি ২৫, ১৮৫২-এপ্রিল ২২, ১৯২১) ছিলেন ব্রিটিশ সেনাবাহিনীর সদস্য ও প্রকৃতিবিদ। তার পিতার নাম রবার্ট বেলফোর ওয়ার্ডল রামজে। তার মাতা লুইজা ছিলেন জর্জ, অষ্টম মার্কুইস অব টুইডেল-এর তৃতীয় কন্যা।
রামজে শিয়াম ও হ্যারোতে তার শিক্ষা সমাপ্ত করেন। ১৮৭১ সালে তিনি ব্রিটিশ সেনাবাহিনীর হ্যাম্পশায়ার রেজিমেন্টে যোগ দেন। তার কর্মক্ষেত্র ছিল ভারত, আফগানিস্তান ও বার্মায়। ছেলেবেলা থেকেই তার পাখি বিষয়ে ব্যাপক আগ্রহ ছিল। পাখি বিষয়ক আগ্রহের ফলস্বরূপ ১৮৭২ সালে তিনি ব্রিটিশ অর্নিথোলজিস্টস ইউনিয়নের সদস্যপদ লাভ করেন। thumb|left|প্রাথমিক জীবনে রামজে
১৯১৩ থেকে ১৯১৮ পর্যন্ত তিনি ইউনিয়নের সভাপতি ছিলেন। তিনি পরবর্তীতে জ্যুলজিক্যাল সোসাইটির ফেলো নির্বাচিত হন। তার নানা রকম কাজের মধ্যেও তিনি পক্ষীবিজ্ঞান নিয়ে গবেষণা করে যান। তিনি আর্থার হে, নবম মার্কুইস অব টুইডেল-এর বোনপো ছিলেন। হে নিজে একজন পক্ষীবিদ ছিলেন। রামজে হে'র সংগ্রহ করা ২০ হাজার পাখির নমুনা উত্তরাধিকার সূত্রে লাভ করেন। এই বিশাল সংগ্রহ পরবর্তীকালে ব্রিটিশ মিউজিয়ামে প্রদর্শিত হয়। তার জীবদ্দশায় তিনি দুইটি গ্রন্থ রচনা করেন: The Ornithological works of Arthur 9th Marquis of Tweeddale (১৮৮১) ও Guide to the birds of Europe and North Africa। দ্বিতীয় গ্রন্থটি তার মৃত্যুর পর ১৯২৩ সালে প্রকাশিত হয়। ভারতের পক্ষীবিদ অ্যালান অক্টোভিয়ান হিউমের সাথে তার যোগাযোগ ছিল।
আর্নস্ট হেকেল
আর্নস্ট হেনরিখ ফিলিপ আগস্ট হেকেল (Ernst Heinrich Philipp August Haeckel, ; ১৬ ফেব্রুয়ারি ১৮৩৪ - ৯ আগস্ট ১৯১৯ ) একজন জার্মান প্রাণীবিজ্ঞানী, প্রকৃতিবিদ, ইউজেনিস্টিস্ট, দার্শনিক, চিকিৎসক, অধ্যাপক, সামুদ্রিক জীববিজ্ঞানী এবং শিল্পী। তিনি হাজার হাজার নতুন প্রজাতি আবিষ্কার করেছেন, বর্ণনা করেছেন এবং নামকরণ করেছেন, সমস্ত জীবের একটি বংশবৃতান্ত লতিকা অঙ্কণ করেছেন এবং ইকোলজি (বাস্তুতন্ত্র) সহ জীববিজ্ঞান এর অনেক পরিভাষা তৈরি করেছেন। ফাইলাম, ফাইলোজেনি, এবং প্রোটিস্টা পরিভাষাও তাঁরই সৃষ্টি। হেকেল জার্মানিতে চার্লস ডারউইন এর কাজের প্রচার ও জনপ্রিয়করণের কাজ করেছিলেন।
হেকেলের প্রকাশিত ১০০ টিরও বেশি শিল্পকর্মের মধ্যে বিশদ বহু বর্ণের প্রাণী ও সমুদ্রের প্রাণীর চিত্র অলংকরণ অন্তর্ভুক্ত রয়েছে যা তাঁর কুনস্টফর্মেন ডার ন্যাচুরে (" প্রকৃতির আর্ট ফর্ম") তে সংগৃহীত রয়েছে। দার্শনিক হিসাবে আর্নস্ট হেকেল রচনা করেন ডাই ওয়েলথ্র্যাসেল লিখেছিলেন (১৮৯৫-১৮১৮; ইংরাজীতে রিডল অফ দ্য ইউনিভার্স, ১৯০১)। এতে তিনি শিক্ষার বিবর্তনের সমর্থনে "ওয়ার্ল্ড রিডল" (ওয়েলটার্সটেল) শব্দটির উদ্ভাবণ করেন এবং বিজ্ঞান ও শিক্ষার স্বাধীনতা সম্পর্কিত তাঁর অভিমত প্রকাশ করেন।
হেকেল বৈজ্ঞানিক বর্ণবাদ এর প্রচারক ছিলেন এবং সামাজিক ডারউইনবাদ ধারণার অনুসারী ছিলেন।
জীবন
আর্নস্ট হেকেল জন্মগ্রহণ করেছিলেন ১৮৩৪ সালের ১ ফেব্রুয়ারি তারিখে পটসডাম এ (তখন প্রুসিয়া রাজ্যর অংশ)। ১৮৫২ সালে হেকেল মার্সবার্গ এর ক্যাথেড্রাল হাই স্কুল ডমজিমনেসিয়াম থেকে পড়াশোনা শেষ করেন। এরপরে তিনি বার্লিন এবং ওয়ার্জবার্গ এ অ্যালবার্ট ভন কলিকার, ফ্রাঞ্জ লাইডিগ, রুডল্ফ ভার্চো (যিনি পরে তিনি তাঁর সাথে সংক্ষিপ্ত সময়ের জন্য সহকারী হিসাবে কাজ করেছিলেন) এবং অ্যানাটমিস্ট-ফিজিওলজিস্ট জোহানেস পিটার মুলার (১৮০১-১৮৫৮) এর সাথে চিকিৎসা বিজ্ঞান নিয়ে পড়াশোনা করেছিলেন। হারমান স্টুডনার এর সাথে তিনি একসাথে ওয়ার্জবার্গে উদ্ভিদবিজ্ঞান এ বক্তৃতায় অংশ নিয়েছিলেন। ১৮৫৭ সালে তিনি মেডিসিনে ডক্টরেট ডিগ্রি অর্জন করেন এবং পরে চিকিৎসা অনুশীলনের লাইসেন্স লাভ করেন। অসুস্থ রুগীদের সংস্পর্শে আসার পর হেকেলের কাছে চিকিৎসকের পেশা অনেক কম সার্থকতা লাভ করে।
আর্নস্ট হেকেল কার্ল জেজেনবাউর এর অধীনে তিন বছর জেনা বিশ্ববিদ্যালয় এর অধীনে পড়াশোনা করেন এবং প্রাণিবিদ্যা বিভাগের অধ্যাপক হওয়ার আগে ১৮৬১ সালে তুলনামূলক অ্যানাটমিতে একটি দায়িত্ব অর্জন করেন। জেনায় তিনি ১৮৬২ থেকে ১৯০৯ সাল পর্যন্ত ৪৭ বছর অবস্থান করেছিলেন। ১৮৫৯ থেকে ১৮৬৬ এর মধ্যে হেকেল অনেকগুলি ফাইলা যেমন রেডিওলারিয়ান, ছিদ্রাল (স্পঞ্জ) এবং অঙ্গুরীমাল (বিভক্ত কৃমি) এর উপর কাজ করেছিলেন। ভূমধ্যসাগর ভ্রমণের সময় হেকেল প্রায় দেড়শো নতুন প্রজাতির রেডিওলারিয়ানের নামকরণ করেছিলেন।
১৮৬৬ থেকে ১৮৬৭ পর্যন্ত হেকেল ক্যানারি দ্বীপপুঞ্জ এ হারমান ফোল এর সাথে একটি সফর করেছিলেন। ১৮৬৬ সালের ১৭ অক্টোবরে তিনি লন্ডনে পৌঁছেছিলেন। পরের কয়েক দিন তিনি চার্লস লাইল এর সাথে দেখা করেছিলেন এবং তাঁদের বাড়িতে টমাস হাক্সলি এবং তাঁর পরিবারের সাথে দেখা হয়। ২১ অক্টোবর তিনি কেন্টের ডাউন হাউস এ চার্লস ডারউইন এর সাথে সাক্ষাৎ করতে গিয়েছিলেন। ১৮৬৭ সালে তিনি অ্যাগনেস হাস্ককে বিয়ে করেছিলেন। তাঁদের ছেলে ওয়াল্টার ১৮৬৮ সালে তাঁদের কন্যা এলিজাবেথ ১৮৭১ এবং ১৮৭৩ সালে এমা জন্মগ্রহণ করেছিলেন। ১৮৬৯ সালে তিনি নরওয়ে, ১৮৭১ সালে ক্রোয়েশিয়া (যেখানে তিনি হাভার দ্বীপে একটি বিহারে থাকতেন) গবেষক হিসাবে ভ্রমণ করেন, এবং ১৮৭৩ সালে মিশর, তুরস্ক, এবং গ্রীস এ গিয়েছিল। ১৯০৭ সালে তিনি জনসাধারণকে বিবর্তন সম্পর্কে শেখানোর জন্য জেনায় একটি যাদুঘর তৈরি করেছিলেন। ১৯০৯ সালে হেকেল শিক্ষকতা থেকে অবসর গ্রহণ করেন এবং ১৯১০ সালে তিনি ইভাঞ্জেলিকাল চার্চ অফ প্রুসিয়া থেকে সরে আসেন।
তাঁর ৮০ তম জন্মদিন উদ্‌যাপন উপলক্ষে জার্মান মনিস্টেনবুন্ডের অনুরোধে জেনার হেইনরিচ স্মিথড সম্পাদিত ওয়াস ওয়্যার আর্নস্ট হেকেল রায়ড্যাঙ্কেন (হোয়াট উই ওয় আর্নস্ট হেকেল) শীর্ষক একটি দ্বি-খণ্ড রচনা উপস্থাপন করা হয়েছিল।
১৯১৫ সালে হেকেলের স্ত্রী অ্যাগনেস মারা যান এবং হাত-পা ভেঙে তাঁরও যথেষ্ট পরিমাণে কর্মক্ষমতা নষ্ট হয়ে যায়। তিনি ১৯১৮ সালে জেনা তে তার "ভিলা মেডুসা" কার্ল জিস ফাউন্ডেশন এর কাছে বিক্রি করে দেন। এখানে তাঁর গ্রন্থাগারটি সংরক্ষণ রয়েছে। ১৯১৯ সালের ৯ আগস্ট হেকেল মারা যান।
হেকেল জার্মানিতে মনিজম (মতবাদ) এর জন্যও বিখ্যাত ছিলেন।
সৈয়দ মেহরাজ মসজিদ
সৈয়দ মেহরাজ মসজিদ যা মোহাম্মদ বে আল মুরাদি মসজিদ নামে পরিচিত, এটি তিউনিসিয়ার তিউনিস এর একটি মসজিদ। এটি সরকারী ঐতিহাসিক স্মৃতিস্তম্ভ।
ইতিহাস
এটি ১৬৯২ সালে তিউনিস সৈয়দ মেহরাজের পৃষ্ঠপোষক-সন্তের সম্মানে দ্বিতীয় মুরাদ বে-এর পুত্র মোহাম্মদ বে এল মুরাদাদি নির্মাণ করেছিলেন। মসজিদের এক কোণে সৈয়দ মেহরাজের সমাধি রয়েছে।
এটি দৃড়ভাবে অটোমান স্থাপত্য দ্বারা প্রভাবিত, ইস্তাম্বুলের সুলতান আহমেদ দ্বিতীয় মসজিদটির সাথে একটি কেন্দ্রীয় গম্বুজযুক্ত প্রার্থনা হলের চৌকোণের চারটি কোণ দখল করে দেখা মিলছে।  পলিক্রোম টাইলগুলি ইজনিক (তুরস্ক) থেকে মক্কার দিকের দিকের প্রাচীরের একটি বৃহত অংশ এবং কেন্দ্রীয় গম্বুজকে সমর্থনকারী প্রধান স্তম্ভগুলিকে আবৃত করার জন্য আমদানি করা হয়েছিল।
১৯৬০ এর দশকে মসজিদের অভ্যন্তরটি সংস্কার করা হয়েছিল।
গেভারহান সুলতান
গেভারহান সুলতান বা গেভারহান হাতুন নামটি দ্বারা নিম্নোক্ত উসমানীয় শাহজাদীদের বুঝানো হতে পারে:
এলি দ্যুকোমাঁ
জন্ম ও শিক্ষাজীবন
দ্যুকোমাঁ ১৮৩৩ সালের ১৯ ফেব্রুয়ারি সুইজারল্যান্ড রাষ্ট্রের জেনেভা শহরে জন্মগ্রহণ করেন। তিনি কর্মজীবনে শিক্ষক, ভাষা শিক্ষক, সাংবাদকর্মী এবং সুইজারল্যান্ডীয় আইনসভায় অনুবাদক হিসেবে কর্মরত ছিলেন।
জাজপুর লোকসভা কেন্দ্র
জাজপুর লোকসভা কেন্দ্রটি ওড়িশা রাজ্যের ২১ টি লোকসভা কেন্দ্রের একটি এবং ১৯৬২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতিদের জন্য সংরক্ষিত এবং মোট ৭ টি বিধানসভা কেন্দ্র নিয়ে গঠিত। এই লোকসভা কেন্দ্রর সদর দফতর জাজপুর শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল ওড়িয়া।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
ইতিহাস
এই লোকসভা কেন্দ্রে ১৯৬২ সালে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্রগুলি
লোকসভা কেন্দ্রটি ওড়িশা রাজ্যের ১৪৭ টি বিধানসভা কেন্দ্রের মধ্যে ৭ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য ওড়িশা বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্র সর্বশেষ ২০১৯ সালে নির্বাচন অনুষ্ঠিত হয়।
এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ৪৮ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত। এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ৪৯ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ৫০ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ৫১ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ৫২ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ৫৩ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ৫৪ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
বর্তমান ও প্রাক্তন বিজয়ী সাংসদদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন বিজেডি-এর শর্মিষ্ঠা শেঠি।
== ফলাফল == নিচের ছকে ২০১৯ সালের সাধারণ নির্বাচনে প্রাপ্ত ভোট সংখ্যার হিসাবে প্রথম ৩ জন প্রার্থীর নাম প্রদান করা হয়েছে।
নলহাটি বিধানসভা কেন্দ্র
নলহাটি (বিধানসভা কেন্দ্র) ভারতের পশ্চিমবঙ্গ রাজ্যের বীরভূম জেলার একটি বিধানসভা কেন্দ্র।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২৯৩ নং নলহাটি বিধানসভা কেন্দ্রটি নলহাটি-১ সমষ্টি উন্নয়ন ব্লক এবং কুশমোর-১, কুশমোর-২ এবং রুদ্রনগর গ্রাম পঞ্চায়েত গুলি মুরারই-২ সমষ্টি উন্নয়ন ব্লক গুলির অন্তর্গত।
নলহাটি বিধানসভা কেন্দ্রটি ৪২ নং বীরভূম লোকসভা কেন্দ্র এর অন্তর্গত।
২০১৩ উপনির্বাচন
২০১৩ সালের উপনির্বাচনে, বিধায়ক অভিজিৎ মুখার্জী জঙ্গীপুর লোকসভা কেন্দ্র থেকে নির্বাচিত হন ফলে উপনির্বাচন হয়]।
২০১১
২০১১ সালের নির্বাচনে, কংগ্রেসের অভিজিত মুখার্জী (প্রণব মুখার্জীর পুত্র) তার নিকটতম প্রতিদ্বন্দ্বী এআইআইএফবির দীপক চ্যাটার্জীকে পরাজিত করেন।
১৯৫১-১৯৭২
নির্দলের গোলাম মহিউদ্দিন ১৯৭২, ১৯৭১, ১৯৬৯ এবং ১৯৬৭ সালে জয়ী হন। ১৯৬২ সালে কংগ্রেসের শিরোমনি প্রসাদ জয়ী হন। ১৯৫৭ সালে নলহাটি কেন্দ্রে যৌথ আসন ছিল। কংগ্রেসের মহম্মদ ইয়াকুব হোসেন এবং শিশির কুমার সাহা উভয়ই নলহাটি কেন্দ্র থেকে জয়ী হন। স্বাধীন ভারতের প্রথম নির্বাচনে ১৯৫১ সালে কংগ্রেসের মহম্মদ ইয়াকুব হোসেন জয়ী হন।
পান্ডনা
পান্ডনা (Pandhana) ভারতের মধ্য প্রদেশ রাজ্যের পূর্ব নিমর জেলার একটি নগর পঞ্চায়েত-শাসিত শহর।
জনসংখ্যার উপাত্ত
এখানে সাক্ষরতার হার ৬৪%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৫৩%। সারা ভারতের সাক্ষরতার হার ৫৯.৫%, তার চাইতে পান্ডনা এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
যারা যারিব
যারা যারিব হলেন একজন বাংলাদেশী অভিনেতা। তিনি প্রার্থনা (চলচ্চিত্র) (২০১৫) চলচ্চিত্রে শিশু চরিত্রে অভিনয়ের সুবাদে শ্রেষ্ঠ শিশু শিল্পী হিসেবে বাংলাদেশ জাতীয় চলচ্চিত্র পুরস্কার লাভ করেন।
ওয়ার্ডউইজার্ড ইনোভেশনস অ্যান্ড মোবিলিটি লিমিটেড
এটি ২০১৬ সালে ইয়াতিন গুপ্তে দ্বারা প্রতিষ্ঠিত হয়েছিল এবং এর সদর দফতর গুজরাট। ২০২১ সালে, এটি ভাদোদরায় একটি নতুন উৎপাদন সুবিধার উদ্বোধন করে এবং উদ্বোধনী অনুষ্ঠানটি পরিচালনা করেছিলেন অমিত শাহ, কেন্দ্রীয় স্বরাষ্ট্রমন্ত্রী। ২০২৩ সালের মে মাসে, ওয়ার্ডউইজার্ড একটি নতুন ইউনিট প্রতিষ্ঠার জন্য ডোগরা রেজিমেন্ট, একটি পদাতিক রেজিমেন্ট এর সাথে একটি অংশীদারিত্ব ঘোষণা করেছিল।
ইতিহাস
ওয়ার্ডউইজার্ড ইনোভেশনস অ্যান্ড মোবিলিটি ২০১৬ সালে ইয়াতিন গুপ্তে দ্বারা সংগঠিত হয়েছিল। ২০২১ সালে, এটি ভাদোদরায় একটি নতুন উৎপাদন সুবিধার উদ্বোধন করেছিল যে সুবিধাটির উদ্বোধনী অনুষ্ঠানটি অমিত শাহ, কেন্দ্রীয় স্বরাষ্ট্রমন্ত্রী দ্বারা পরিচালিত হয়েছিল। কোম্পানির দুটি ব্র্যান্ড রয়েছে: জয় ই-বাইক এবং জয় ই-রিক। কোম্পানির ইলেকট্রিক স্কুটার এর পরিসর ভাদোদরা-এ অবস্থিত তার সুবিধায় একত্রিত হয়। দ্য ইকোনমিক টাইমস রিপোর্ট অনুসারে, ওয়ার্ডউইজার্ড ইনোভেশনস অ্যান্ড মোবিলিটি লিমিটেড হল প্রথম কোম্পানি যেটি বৈদ্যুতিক গাড়ির উৎপাদন শ্রেণি অধীনে বম্বে স্টক এক্সচেঞ্জ তালিকাভুক্ত হয়েছে। ২০২১ সালের মে মাসে, ওয়ার্ডউইজার্ড ইনোভেশনস অ্যান্ড মোবিলিটি লিমিটেড ভারত থেকে উগান্ডা-এ ইউনিট সরবরাহ করা শুরু করে। ২০২১ সালের অক্টোবরে, ওয়ার্ডউইজার্ড ইনোভেশনস অ্যান্ড মোবিলিটি লিমিটেড পুনে এর প্রথম অভিজ্ঞতা কেন্দ্র উদ্বোধন। উদ্বোধনী অনুষ্ঠানে উপস্থিত ছিলেন অজিত পাওয়ার, মহারাষ্ট্রের উপ-মুখ্যমন্ত্রী।
২০২১ সালের ডিসেম্বরে কোম্পানিটি জমি অধিগ্রহণের জন্য গুজরাট সরকারের সাথে এমওইউ স্বাক্ষর করে।
অধিগ্রহণকৃত জমিটি বৈদ্যুতিক দ্বি-চাকার গাড়ি, বৈদ্যুতিক থ্রি-হুইলার (বিশেষ করে যাত্রীদের জন্য), বৈদ্যুতিক চার চাকার গাড়ির জন্য গবেষণা ও উন্নয়ন কার্যক্রম এবং ভবিষ্যতের সম্ভাব্য প্রকল্পের জন্য ব্যবহার করা হয়েছিল। ২০২২ সালে ওয়ার্ডউইজার্ড ইনোভেশনস অ্যান্ড মোবিলিটি, ভাদোদরায় ৪ মিলিয়ন বর্গফুট পরিমাপের একটি উল্লেখযোগ্য জমি অধিগ্রহণ করেছে। এই অধিগ্রহণের মধ্যে কোম্পানির প্রবর্তক এবং প্রচারকদের গ্রুপের সম্পৃক্ততা রয়েছে, যারা ইভি-এর জন্য একটি আনুষঙ্গিক প্রকল্পের উন্নয়নে সক্রিয়ভাবে অংশগ্রহণ করছে।
২০২২ সালের মে মাসে, ওয়ার্ডউইজার্ড ইনোভেশনস অ্যান্ড মোবিলিটি সিঙ্গাপুর ভিত্তিক একটি নবায়নযোগ্য শক্তি ব্যবস্থাপনা পরামর্শক সংস্থা সানকানেক্ট-এর সাথে একটি অংশীদারিত্বে প্রবেশ করেছে। একই বছরে, ওয়ার্ডউইজার্ড ইনোভেশনস অ্যান্ড মোবিলিটি ইভি অর্থায়নের সুবিধার্থে মঙ্গলম ইন্ডাস্ট্রিয়াল ফাইন্যান্সের সাথে একটি অংশীদারিত্ব চুক্তি করেছে।
দ্য হিন্দু এর একটি প্রতিবেদন অনুসারে, ২০২২ সালের নভেম্বরে, ওয়ার্ডউইজার্ড ইনোভেশনস অ্যান্ড মোবিলিটি লিমিটেড ইলেকট্রিক যান (ইভি) স্টার্ট-আপগুলির জন্য সমর্থন ও তহবিল সরবরাহ করার জন্য আই ক্রিয়েট-এর সাথে একটি কৌশলগত অংশীদারিত্ব গঠন করেছিল। ভারত।
জানুয়ারী ২০২৩-এ, ওয়ার্ডউইজার্ড ইনোভেশনস অ্যান্ড মোবিলিটি লিমিটেড অটো এক্সপো ২০২৩-এ মিহোস নামে তাদের সর্বশেষ হাই-স্পিড ইলেকট্রিক স্কুটার লঞ্চ করেছে। ২০২৩ সালের মে মাসে, ওয়ার্ডউইজার্ড একটি নতুন ইউনিট প্রতিষ্ঠার জন্য ডোগরা রেজিমেন্ট এর সাথে একটি অংশীদারিত্ব ঘোষণা করেছিল। এই সহযোগিতার লক্ষ্য 'অগ্নিবীর' সহ অবসরপ্রাপ্ত সেনা কর্মকর্তাদের জন্য ক্রমবর্ধমান বৈদ্যুতিক যানবাহন (ইভি) শিল্পে বিশেষ দক্ষতা বিকাশ এবং কর্মসংস্থানের সুযোগ দেওয়া। উপরন্তু, ওয়ার্ডউইজার্ড ইনোভেশন ডোগরা রেজিমেন্টাল সেন্টার, অযোধ্যা ক্যান্টনমেন্ট ফৈজাবাদ, উত্তরপ্রদেশ-এ একটি ইভি সেন্টার অফ এক্সিলেন্স প্রতিষ্ঠার ঘোষণা করেছে।
কুনকি
কুনকি (বা কুঙ্কি) হল একটি বিশেষভাবে প্রশিক্ষিত হাতি যা মেলা শিকারে বন্য হাতিদের ধরতে ব্যবহৃত হয়। এগুলি বন্য হাতিদের তাড়াতে, লাসোতে (ফাঁস-দড়ি দিয়ে বাধা) সাহায্য করতে এবং ডিপোতে টেনে নিয়ে যাওয়ার জন্য ব্যবহৃত হয়। তারা বিশেষভাবে তাদের মাহুতদের কাছ থেকে "পায়ের আদেশ" অনুসরণ করতে এবং পুরো ক্যাপচারিং অপারেশনের সময় নীরবে চলাফেরা করতে প্রশিক্ষিত।
ফান্দি আদেশ
ফান্ডিরা হাতি চালানোর জন্য যে কমান্ড বা আদেশগুলি ব্যবহার করে তা নিম্নরূপ।
রিয়াজ উদ্দিন আহমেদ (সাংবাদিক)
রিয়াজ উদ্দিন আহমেদ (৩০ নভেম্বর ১৯৪৫- ২৫ ডিসেম্বর ২০২১) বাংলাদেশের সাংবাদিক যিনি জাতীয় প্রেসক্লাবের সভাপতি ছিলেন। সাংবাদিকতায় বিশেষ অবদানের জন্য ১৯৯৩ সালে তিনি রাষ্ট্রের দ্বিতীয় সর্বোচ্চ বেসামরিক সম্মান একুশে পদক-এ ভূষিত হন। তিনি নিউজ টুডের সম্পাদক ছিলেন। বাংলাদেশের সাবেক প্রধানমন্ত্রী খালেদা জিয়ার উপদেষ্টাও ছিলেন তিনি।
কর্মজীবন
রিয়াজ উদ্দিন আহমেদ কিছু দিন অধ্যাপনা শেষে ১৯৬৮ সালে পাকিস্তান অবজারভার পত্রিকায় যােগদানের পূর্বে কিছুদিন অধ্যাপনা করেন। ১৯৭০ সালে তৎকালীন পূর্বপাকিস্তান সাংবাদিক ইউনিয়নের কার্যকরী পরিষদের সদস্য ছিলেন। ২৫ মার্চ ১৯৭১ সালে পাকিস্তান অবজারভারের চাকরি ত্যাগ করে মুক্তিযুদ্ধে সহযোগিতা করেন। স্বাধীনতার পর আবার অবজারভারে যােগদান করে নভেম্বর ১৯৯০ সাল পর্যন্ত কাজ করেন।
১৯৭৩ থেকে ১৯৭৮ সাল পর্যন্ত ঢাকা সাংবাদিক ইউনিয়নের সাধারণ সম্পাদক, ১৯৭৮ থেকে ১৯৮৪ সাল পর্যন্ত বাংলাদেশ ফেডারেল সাংবাদিক ইউনিয়নের সেক্রেটারি জেনারেল এবং ১৯৮৬ থেকে ১৯৯২ সাল পর্যন্ত বাংলাদেশ ফেডারেল সাংবাদিক ইউনিয়নের সভাপতি ছিলেন।
তিনি মে ১৯৯২ সালে সার্কভুক্ত দেশসমূহের সাংবাদিক ফেডারেশন সমন্বয়ে গঠিত দক্ষিণ এশিয়া সাংবাদিক সমন্বয় পরিষদের চেয়ারম্যান ছিলেন। ১৯৯৫ থেকে ১৯৯৮ সাল পর্যন্ত তিনি জাতীয় প্রেস ক্লাবের সভাপতি ছিলেন। তিনি দ্য ডেইলি স্টারের ডেপুটি এডিটর এবং ১৯৯১ সালে দ্য ডেইলি টেলিগ্রাফের সম্পাদক ছিলেন। তিনি নিউজ টুডের সম্পাদক। তিনি দ্য ফাইন্যান্সিয়াল এক্সপ্রেসের প্রধান সম্পাদক।
সাংবাদিকতায় বিশেষ অবদানের জন্য ১৯৯৩ সালে তিনি রাষ্ট্রের দ্বিতীয় সর্বোচ্চ বেসামরিক সম্মান একুশে পদক-এ ভূষিত হন। বাংলাদেশের সাবেক প্রধানমন্ত্রী খালেদা জিয়ার উপদেষ্টাও ছিলেন তিনি।
গ্রন্থ
রিয়াজ উদ্দিন আহমেদের প্রকাশিত গ্রন্থের মধ্যে রয়েছে: -
মৃত্যু
রিয়াজ উদ্দিন আহমেদ ২৫ ডিসেম্বর ২০২১ সালের করোনাভাইরাসে আক্রান্ত হয়ে ঢাকার ইউনাইটেড হাসপাতালে চিকিৎসাধীন অবস্থায় মৃত্যুবরণ করেন। বনানী কবরস্থানে তাকে সমাহিত করা হয়।
ইম্ফল পশ্চিম জেলা
ইম্ফল পশ্চিম জেলা ভারতের উত্তর-পূর্বাঞ্চলীয় রাজ্য মনিপুরের ১৬টি জেলার একটি জেলা। ২০১১ সালে জনগণনা অনুসারে এটি রাজ্যের অন্যতম জনবহুল জেলা।
ভূগোল
লামফেলপাট হল ইম্ফল পশ্চিম জেলার প্রশাসনিক রাজধানী। এ জেলার মোট আয়তন ৫৫৮ বর্গকিলোমিটার।
বিভাগ
ইম্ফল পশ্চিম জেলা ৪টি মহকুমা ও ১০টি সার্কেলে বিভক্ত:
জনসংখ্যা
২০১১ সালের ভারতীয় জনগণনা অনুসারে ৫১৪,৬৮৩ জন, যা আফ্রিকার দ্বীপ রাষ্ট্র কাবু ভের্দির জনসংখ্যার সমান। এটি ভারতের মোট ৬৪০টি জেলার মধ্যে ৫৪৫তম জনবহুল জেলা। এ জেলার জনসংখ্যার ঘনত্ব প্রতি বর্গকিলোমিটারে ৯৮২ জন (প্রতি বর্গমাইলে ২৫৭০ জন) লোক বসবাস করে। ২০০২-২০১১ এর দশকে এ জেলার জনসংখ্যা বৃদ্ধির হার ছিল ১৫.৮২%। ইম্ফল পশ্চিমে নারী পুরুষের অনুপাত হল প্রতি ১,০০০ পুরুষের বিপরীতে ১,০২৯ জন মহিলা। এবং জেলার সাক্ষরতার হার ৮৬.৭%।
ভাষা
২০১১ সালের পরিসংখ্যান তথ্য মতে ইম্ফল পশ্চিম জেলার মনিপুরী (৪,৭০,৮৫২), কাবুই (১০,৪০৮), নেপালি (১০,৩০৯), হিন্দি (৭,৫৪৮), অন্যান্য (১৫,৪৮৪) ভাষায় কথা বলে।
অষ্টম শ্রেণীর মৌল
আধুনিক পর্যায় সারণীর অষ্টম শ্রেণীর মৌলগুলো হচ্ছে আয়রন, রুথেনিয়াম, অসমিয়াম, হ্যাসিয়াম। এগুলো মূলত অবস্থান্তর ধাতু।
জেমস রোলিন্স
জেমস রোলিন্স (James Rollins; জন্ম: ২০ আগস্ট ১৯৬১) হলেন একজন মার্কিন থ্রিলার, মারপিটধর্মী রোমাঞ্চকর ও রহস্যোপন্যাস লেখক। গুহাভ্রমণ ও স্কুবা ডাইভিঙে তার দক্ষতা ও অভিজ্ঞতার কারণে তার অনেক উপন্যাসের গুহা ও জলের নিচের দৃশ্যপট এসেছে বারবার। জেমস ক্লেমেন্স ছদ্মনামেও তার কিছু ফ্যান্টাসি উপন্যাস প্রকাশিত হয়েছে, তন্মধ্যে রয়েছে উইচ ফায়ার, উইচ স্টর্ম, উইচ ওয়ার, উইচ গেট, উইচ স্টার, শ্যাডোফল (২০০৫) ও হিন্টারল্যান্ড (২০০৬)।
জীবনী
রোলিন্সের জন্ম শিকাগোতে। তার পিতা লিবির ক্যানিং প্ল্যান্টে কাজ করতেন এবং তার মা ছিলেন সাত সন্তানের মা ও একজন গৃহিনী।
তার পাঠ শুরু হয় পার্কওয়ে সাউথ জুনিয়র হাই স্কুলে এবং তিনি তারপর পার্কওয়ে ওয়েস্ট হাই স্কুল থেকে ১৯৭৯ সালে গ্র্যাজুয়েট করেন। তার আন্ডারগ্র্যাজুয়েট ওয়ার্ক ছিলো বিবর্তনবাদী জীববিজ্ঞানের উপরে। তিনি ডক্টরেট ইন ভেটেনারি মেডিসিনের সাথে মিসৌরি বিশ্ববিদ্যালয় থেকে স্নাতক হন ১৯৮৫ সালে। তারপরই তিনি স্যাক্রেমেন্টো, ক্যালিফোর্নিয়ায় স্থানান্তরিত হন, যেখানে তিনি তার ভ্যাটেনারি অনুশীলন শুরু করেন।
আগস্ট ২০১২ সালে, এক সাক্ষাতকারে তিনি জানান,
ইবনে ইউনূস হাম্বলী
আবুল মুজাফফর জালালউদ্দিন ওবায়দুল্লাহ ইবনে ইউনূস ইবনে আহমদ বাগদাদী আযজী হাম্বলি(আরবী:ابو المظفر جلال الدین عبید اللہ بن یونس بن احمد بغدادی ازجی حنبلی)একজন আব্বাসীয় মন্ত্রী এবং শীর্ষস্থানীয় হাম্বলী ফকীহ ছিলেন।
শিক্ষক
তিনি আবু হাকিম নেহরওয়ানীর কাছ থেকে ফিকাহ শিক্ষাগ্রহণ করেন। সাদাকা ইবনুল হুসােইন থেতে নীতিশাস্ত্র ও ধর্মতত্ত্ব পড়েছেন। আবুল আ’লা আত্তার(রা.) থেকে রেওয়ায়েত শিক্ষা অর্জন করেন। নসর ইবনে নসর আল-আকবরী ও অন্যান্য মুহাদ্দিসদের থেকে হাদীসের জ্ঞান অর্জন করেন।
ছাত্র
আবু আল-হাসান কাতিয়ী ও ইবনে দালফ তার থেকে হাদীস বর্ণনা করেছেন। অতঃপর উম্মে নাসিরের গুরু হন। তারপরে তার মর্যাদা আরো বৃদ্ধি পেতে থাকে।
মন্ত্রীত্ব
৮৩ খ্রিষ্টাব্দে আব্বাসীয় শাসক নাসিরের মন্ত্রী হন।এর পরে হামদানের অধিপতি সুলতান তুঘরলের বিরুদ্ধে যুদ্ধ করার জন্য আব্বাসীয় সেনাবাহিনী প্রেরণ করা হয় এবং তিনি নিজেও যুদ্ধে যোগ দেন। উজির ইবনে ইউনূস পরাজিত হন। সেনাবাহিনী দুর্বল হয়ে পড়ে। ইবনে ইউনূসকে আটক করে তোরিজে আনা হয়েছিল, সেখান থেকে তিনি মসুল চলে যান। তারপর গোপনে বাগদাদে চলে আসেন এবং কিছুদিন তার বাড়িতে লুকিয়ে রইলেন।কিছুদিন পরে ইবনুল কাসাব ৯০ খ্রিষ্টাব্দে মন্ত্রী হয়ে গেলে তাকে গ্রেপ্তার করে কারাবন্দী করা হয়। দুই বছর পরে ইবনুল কাসাব মারা যান। ইবনে ইউনূস একটি ভূগর্ভস্থ কক্ষে পালিয়ে আশ্রয় নেন। শেষ বয়স পর্যন্ত সেখানেই বাস করেন। ইবনে নাজ্জার বলেছেন: "তিনি ধর্মতত্ত্বের গভীর জ্ঞানের অধিকারী ছিলেন। তিনি নীতিশাস্ত্রের উপর একটি গ্রন্থও রচনা করেছেন। তিনি বহু বিশিষ্ট আলেম তার কাছ থেকে জ্ঞান অর্জন করেছেন।"
মৃত্যু
কথিত আছে যে তিনি সফর মাসে ৫৯৩হিজরি/১১৯৬খ্রিষ্টাব্দে ভূগর্ভস্থ মারা যান।
শার্ল-আলবের গোবা
শার্ল-আলবের গোবা (Charles-Albert Gobat) (জন্ম: ২১ মে, ১৮৪৩ - মৃত্যু: ১৬ মার্চ ১৯১৪) ছিলেন একজন সুইস শান্তি কর্মী এবং আইনবিদ, যিনি ১৯০২ সালে এলি দ্যুকম্যুন-এর সাথে যৌথভাবে শান্তিতে নোবেল পুরস্কার লাভ করেন।
জন ম্যাডেন (পরিচালক)
জন ফিলিপ ম্যাডেন (ইংরেজি ভাষায়: John Philip Madden) (জন্ম: ৮ই এপ্রিল, ১৯৪৯) ইংরেজ চলচ্চিত্র, টেলিভিশন, মঞ্চ এবং বেতার পরিচালক। ব্রিটিশ স্বাধীন চলচ্চিত্রের মাধ্যমে কর্মজীবন শুরু করেছিলেন। স্নাতক ডিগ্রি লাভ করেন সিডনি সাসেক্সের ইউনিভার্সিটি অফ কেমব্রিজ থেকে, ১৯৭০ সালে। তার পড়াশোনার বিষয় ছিল ইংরেজি সাহিত্য। স্নাতক হওয়ার পরপরই শার্লক হোম্‌স এবং ইনস্পেক্টর মোর্স সিরিয়ালগুলোর কয়েকটি পর্বের মাধ্যমে টেলিভিশনে কাজ করা শুরু করেন। এ পর্যন্ত তার সবচেয়ে বড় অর্জন শেক্সপিয়ার ইন লাভ সিনেমা পরিচালনা করা। ১৯৯৯ সালের অস্কার উৎসবে এই সিনেমা সেরা চলচ্চিত্র হিসেবে একাডেমি পুরস্কার অর্জন করে।
আত্মঘাতী হামলা
আত্মঘাতী হামলা হল যে কোনও সহিংস আক্রমণ যা সাধারণত আক্রমণকারী একটি বিস্ফোরক বিস্ফোরণ ঘটায় এবং আক্রমণকারী আক্রমণের পদ্ধতির সরাসরি ফলাফল হিসাবে নিজেও মৃত্যু বরণ করে। প্রায়শই আত্মঘাতী হামলা ইতিহাস জুড়ে ঘটেছে  সামরিক অভিযানের অংশ হিসেবে (যেমন ১৯৪৪-১৯৪৪ সালে দ্বিতীয় বিশ্বযুদ্ধের সময় জাপানি কামিকাযি পাইলটদের সাথে) এবং সাম্প্রতিককালে সন্ত্রাসী প্রচারণার অংশ হিসেবে (যেমন ২০০১ সালের ১১ই সেপ্টেম্বরের হামলা)।
১৯৪৫ থেকে ১৯৮০ সাল, পর্যন্ত বিশ্বের কোথাও সফল আত্মঘাতী হামলার সংখ্যা কম হলেও ১৯৮১ থেকে সেপ্টেম্বর ২০১৫ সাল পর্যন্ত ৪০টিরও বেশি দেশে মোট ৪৮১৪টি ​​আত্মঘাতী হামলা হয়েছে। যার ফলে ৪৫০০০ জনের বেশি মানুষ নিহত হয়েছে।  এই সময়ে এই ধরনের আক্রমণের বৈশ্বিক হার ১৯৮০-এর দশকে তিন বছরে গড় বেড়ে ১৯৯০-এর দশকে প্রায় এক মাসে সমান হয়, আবার ২০০১ থেকে ২০০৩ সাল পর্যন্ত এক সপ্তাহে প্রায় ২০০৩ থেকে ২০১৫ পর্যন্ত দিনে প্রায় সমান হয়েছিল৷
আত্মঘাতী হামলা অন্যান্য সন্ত্রাসী হামলার তুলনায় বেশি মারাত্মক এবং ধ্বংসাত্মক হতে থাকে কারণ তারা তাদের অপরাধীদের অস্ত্র লুকানোর শেষ মুহূর্ত সামঞ্জস্য করার ক্ষমতা দেয় এবং তাদের দূরবর্তী বা বিলম্বিত বিস্ফোরণ, পালানোর পরিকল্পনা বা উদ্ধারকারী দলের প্রয়োজন হয় না। বিশ্বজুড়ে সমস্ত সন্ত্রাসী হামলার মাত্র ৪% সংগঠনের সময়কাল (১৯৮১ এবং ২০০৬ এর মধ্যে) তবে সংগঠিত সমস্ত সন্ত্রাস-সম্পর্কিত মৃত্যুর ৩২% (১৪,৫৯৯)। ৯০ শতাংশ হামলা হয়: আফগানিস্তান, ইরাক, ইসরায়েল, ফিলিস্তিনি অঞ্চল, পাকিস্তান এবং শ্রীলঙ্কায়। সামগ্রিকভাবে ২০১৫ সালের মাঝামাঝি পর্যন্ত সমস্ত আত্মঘাতী হামলার প্রায় তিন-চতুর্থাংশ মাত্র তিনটি দেশে ঘটেছে: আফগানিস্তান, পাকিস্তান এবং ইরাকে।
আত্মঘাতী আক্রমণকে বর্ণনা করা হয়েছে (ডব্লিউ. হাচিনসন দ্বারা) মনস্তাত্ত্বিক যুদ্ধের একটি অস্ত্র হিসেবে লক্ষ্যবস্তু জনগোষ্ঠীর মধ্যে ভীতি জাগিয়ে তোলার জন্য এমন একটি কৌশল যেখানে জনসাধারণ নিরাপদ বোধ করে এবং "বিশ্বাস কাঠামো যা সমাজগুলিকে একত্রে রাখে এলাকাগুলিকে নির্মূল বা অন্তত মারাত্মকভাবে হ্রাস করার একটি কৌশল। " সেইসাথে অপরাধীরা তাদের লক্ষ্য অর্জনের জন্য কতটা দূরে যাবে তা প্রদর্শন করা।
আত্মঘাতী হামলাকারীদের বিভিন্ন অনুপ্রেরণা থাকতে পারে। যেমন কামিকাযি পাইলটরা সামরিক আদেশের অধীনে কাজ করেছে। কখনো কোনো কোনো আক্রমণ ধর্মীয় বা জাতীয়তাবাদী উদ্দেশ্যে সংঘটিত হয়েছে। বিশ্লেষক রবার্ট পেপের মতে,২০০৩ সালের আগে বেশিরভাগ আক্রমণ আক্রমণকারীদের স্বদেশ দখলকারী বাহিনীকে লক্ষ্য করে হয়েছে। নৃতাত্ত্বিক স্কট আত্রান বলেছেন যে, ২০০৪ সাল থেকে ইসলামী শাহাদাত এর মতাদর্শ বোমারু বিমানের সংখ্যাগরিষ্ঠকে অনুপ্রাণিত করেছে।
পান্ডুরর্ন
পান্ডুরর্ন (Pandhurna) ভারতের মধ্য প্রদেশ রাজ্যের ছিন্দওয়ারা জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৭৪ মিটার (১৫৫৫ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে পান্ডুরর্ন শহরের জনসংখ্যা হল ৪০,৯০৬ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭২%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে পান্ডুরর্ন এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
বনকালিম
বনকালিম (বৈজ্ঞানিক নাম: Papilio memnon (Linnaeus) যার শরীর এবং ডানা কালো বর্ণের এবং ডানার অপর পিঠে নীলচে ধূসর ধুলোট প্রলেপ দেখা যায়। এরা বড় আকারের প্রজাপতি এবং ‘প্যাপিলিওনিডি’ পরিবারের এবং 'প্যাপিলিওনিনি' উপগোত্রের সদস্য।
আকার
প্রসারিত অবস্থায় বনকালিমের ডানার আকার ১২০-১৫০ মিলিমিটার দৈর্ঘের হয়।
উপপ্রজাতি
ভারতে প্রাপ্ত বনকালিম এর উপপ্রজাতি হল-
বিস্তার
অ্যানট্র্যাম লিখেছেন এদের উত্তর-পশ্চিম এবং মধ্য ভারত বাদ দিয়ে সারা ভারতে এদের পাওয়া যায়। এছাড়া নেপাল, মায়ানমার, তাইল্যান্ড, লাওস,চিন, জাপান ইত্যাদি স্থানে অর্থাৎ দক্ষিণ এবং  দক্ষিণ-পূর্ব এশিয়ার বিস্তীর্ন অঞ্চলে এদের পাওয়া যায়।
বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
স্ত্রী বনকালিমের বিভিন্ন রূপ দেখা যায়। পুরুষ বনকালিমও একাধিক রূপের অধিকারি তবে তার সংখ্যা স্ত্রীর রূপবৈচিত্র্যের তুলনায় কম। উইন্টার-ব্লাইদ পুরুষ বনকালিমের চারটে আলাদা রূপ এবং স্ত্রী প্রজাপতির ন’টি আলাদা রূপের কথা উল্লেখ করেছেন। এর মধ্যে স্ত্রী এবং পুরুষের কয়েকটি রূপ সাদৃশ্য হওয়ার লিঙ্গ নির্বিশেষে মোট রূপ এর সংখ্যা ৯’টি। তবে সবকটি রূপ সর্বত্র পাওয়া যায় না। পশ্চিমবঙ্গে অ্যাজিনর এবং পলিম্‌নেস্টরয়ডেস  – স্ত্রী এবং পুরুষ উভয়কেই এই দুটো রূপে পাওয়া যায়। সিকিমে স্ত্রী বনকালিমের আরও দুটো রূপ পাওয়া যায়- অ্যালকানর এবং বাটলেরিয়ানাস। অ্যাজিনর রূপটিকে টিপিক্যাল অথবা প্রতিনিধিস্থানীয় বলে ধরা হয়।
অ্যাজিনর রূপ
অ্যাজিনর রূপে স্ত্রী এবং পুরুষ বনকালিমের পিছনের ডানায় লেজ থাকে না।
পুরুষ
পুরুষ বনকালিমের ডানার ওপর-পিঠ নীলচে কালো বর্ণের। শিরার ফাঁকে ফাঁকে ফ্যাকাশে নীলচে ধুলোট আঁজি থাকে। সামনের ডানার পক্ষমূলের কাছে সিঁদুরে লাল দাগ দেখা যায় তবে অনেক সময় এই লাল রঙ দেখা যায় না। নিচের ডানার পিঠ সামনের ডানার ওপর পিঠের মতো, ফ্যাকাশে নীলচে ধুলোট আঁজিগুলি তুলনায় চওড়া। পিছনের ডানায় শিরার মাঝের অঞ্চল অথবা ইন্টারস্পেস কালো বর্ণের। উভয় ডানার পক্ষমূলে সিঁদুরে লাল ছোপ থাকে। ভূমিকোনে লালচে ছোপ এর উপর কালো বিন্দু থাকে। ১ এবং ২ নং শিরার মধ্যবর্তী অঞ্চলে বিন্দুগুলি স্পষ্ট ভাবে দেখা যায়। ৩ এবং ৪ নং শিরামধ্য লাল রঙ ফ্যাকাশে হয়ে কালো বিন্দুগুলি ক্রমশ ডানার মূল জমিতে মিশে গেছে।
স্ত্রী
স্ত্রী বনকালিমের ওপর পিঠ সামনের ডানার পক্ষমূল ঘেঁষে কক্ষের প্রায় তিন ভাগের এক ভাগ সিঁদুর লাল বর্ণের। ডানার বাকি অংশ কালচে ধূসর তবে শিরা এবং শিরাগুলির মাঝামাঝি অংশগুলি কালো। পিছনের ডানায় পক্ষমূলের দিকে অর্ধেক অংশ কালো এবং এই কালো অংশের শেষ প্রান্তে কিছু নীলচে আঁজি আছে। বাকি অর্ধেক ডানা সাদা বর্ণের। পার্শবপ্রান্তের কাছে এই সাদা অংশের উপর লম্বাটে কালো ছোপ দেখা যায়। ১ থেকে ৩ নং শিরামধ্য অঞ্চলের এই কালো ছোপ গুলিকে ঘিরে লাল রঙের অংশ দেখা যায়।
পলিম্‌নেস্টরয়ডেস রূপ
পলিম্‌নেস্টরয়ডেস রূপে স্ত্রী এবং পুরুষ বনকালিমের পিছনের ডানায় লেজ থাকে না।
স্ত্রী এবং পুরুষ উভয়কে এই রূপে পাওয়া যায়। এই রূপটির সাথে ব্লু মরমন প্রজাপতির সাদৃশ্য আছে। উইন্টার-ব্লাইদ লিখেছেন পশ্চিমবঙ্গে বনকালিম এবং ব্লু মরমনকে অনেক সময় একই এলাকায় উড়তে দেখা যায়। তার অনুমান এই সব অঞ্চলে সম্ভবত এদের মধ্য আন্তঃপ্রজননও ঘটে। সিকিমের অনুচ্চ এলাকায় এই ধরনের আন্তঃপ্রজননের সম্ভবনা কথা উল্লেখ করেছেন পিটার স্মেটাচেকও । ওখানে এই দুই প্রজাতির মাঝামাঝি বৈশিষ্ট্যযুক্ত বিভিন্ন নমুনা পাওয়া গেছে।
পুরুষ
পুরুষ বনকালিমের ওপর পিঠে কালচে রঙের ওপর মাঝ আঁচলে আকাশি টানা দেখা যায়।
বাটলেরিয়ানাস রূপ
এই রূপটি কেবলমাত্র স্ত্রী বনকালিম প্রজাপতির মধ্যে দেখা যায়। এই রূপটির লেজ থাকে না। সামনের ডানা পুরুষ বনকালিমের অ্যাজিনর রূপটির মতো দেখতে তবে পক্ষমূলে কক্ষের লাল অঞ্চলটিও উপস্থিত। তবে পক্ষমূলের বাকি অংশ সামনের এবং পিছনের ডানা কালো বর্ণের। শিরাগুলি কালচে বর্ণের এবং শিরামধ্য তঞ্চলগুলি অর্থাৎ ইন্টারস্পেস নীলচে ধূসর আভা দেখা যায়। এই নীলচে ধূসর অঞ্চলের মধ্যে একটা কালো পটি অথবা ব্যন্ড দেখা যায়। ডানার ভূমিপ্রান্তের দিকে নীলচে ধূসর অঞ্চলগুলি ক্রমশ বেশি চওড়া হয়ে কালো পটির সাথে মিশেছে। সামনের ডানার রঙ পিছনের ডানার তুলনায় হালকা।
পিছনের ডানা কালো বর্ণের তাতে গাঢ় নীলচে ধুলোট আঁজি দেখা যায়। ভূমিকোনে একটা লাল রঙে ঘেরা কালো ছোপ থাকে। সেখান থেকে একটা নীলচে সাদা দাগ ভূমিপ্রান্ত বরাবর সমান্তরাল রেখা থাকে যা ১নং শিরা মধ্য পর্যন্ত বিস্তৃত।
মিনা হরিবল লিখেছেন, সিকিমে অ্যালকানর এবং বাটলেরিয়ানাস; স্ত্রী প্রজাপতির এই দুটি রূপ খুব দুর্লভ।
শূককীট
শূককীট সবুজ বর্ণের। পরিনত শূককীটের পাশের দিকে চুনের মতো সাদা দাগ দেখা যায়। কালিম এর শূককীটের সাথে সাদৃশ্য আছে। তবে শূককীট বড় আকারের হয়।
আহার্য উদ্ভিদ
এই শূককীট বিভিন্ন ধরনের লেবু গাছের পাতা যেমন- পাতিলেবু Citrus limon, কমলালেবু Citrus sinensis, জাম্বুরা Citrus grandis,Paramignya scandens ইত্যাদির রসালো অংশ আহার করে।
কাইল মিলস
কাইল ডেভিড মিলস (Kyle David Mills; জন্ম: ১৫ মার্চ, ১৯৭৯) অকল্যান্ডে জন্মগ্রহণকারী সাবেক নিউজিল্যান্ডীয় ক্রিকেটার। ডানহাতি পেস বোলার হিসেবে নিউজিল্যান্ড ক্রিকেট দলে খেলেছেন। একদিনের আন্তর্জাতিক ক্রিকেটে দ্রুতলয়ে রান নেয়ার ক্ষেত্রে তার বেশ সুনাম রয়েছে। ২০০৯ সালের অক্টোবর মাসে তিনি রিলায়েন্স মোবাইল আইসিসি ওডিআই বোলিং র‌্যাঙ্কিংয়ে শীর্ষ স্থানে ছিলেন।
খেলোয়াড়ী জীবন
১০ জুন, ২০০৪ তারিখে ইংল্যান্ডের বিপক্ষে টেস্ট ক্রিকেটে অভিষেক ঘটে মিলসের। ফেব্রুয়ারি, ২০০৭ সালে গুরুতরভাবে আহত হওয়ার প্রেক্ষাপটে ২০০৭ বিশ্বকাপ ক্রিকেট থেকে নিজেকে সড়িয়ে নিতে বাধ্য হন। প্যাটেলার অপারেশন শেষে শারীরিক সক্ষমতার বিচারে নভেম্বর/ডিসেম্বর, ২০০৭ সালে দলের সাথে দক্ষিণ আফ্রিকা সফরে যান। টেস্ট দলে অন্তর্ভুক্ত হয়ে পেটের পীড়াজনিত কারণে দ্বিতীয় ও চূড়ান্ত টেস্ট থেকে দূরে সড়ে যান। সুস্থ হয়ে তিন ম্যাচের ওয়ানডে সিরিজ খেলেন ও সর্বোচ্চ উইকেট সংগ্রহকারী হন। তন্মধ্যে নিজস্ব সেরা ৫/২৫ লাভ করেন। ২-১ ব্যবধানে দল সিরিজ হারলেও মিলস ম্যান অব দ্য সিরিজ নির্বাচিত হন।
ইন্ডিয়ান প্রিমিয়ার লীগে শেন বন্ডের চুক্তিবদ্ধতাজনিত অনুপস্থিতির কারণে একদিনের আন্তর্জাতিক দলে তার ঠাঁই হয়। ২০০৯ সালের আইসিসি বিশ্ব টুয়েন্টি২০ প্রতিযোগিতায় খেলেন তিনি। এছাড়াও তিনি দক্ষিণ আফ্রিকায় অনুষ্ঠিত ২০০৯ সালের আইসিসি চ্যাম্পিয়ন্স ট্রফিতে দলকে ফাইনালে নিয়ে যেতে বিরাটভাবে সহায়তা করেন। কিন্তু চূড়ান্ত খেলায় তার দল অস্ট্রেলিয়ার কাছে হেরে যায়।
নিউজিল্যান্ডের পরবর্তী ওডিআই সিরিজে আবুধাবিতে অনুষ্ঠিত খেলায় পাকিস্তানকে ২-১ ব্যবধানে পরাজিত করে তার দল। কিন্তু আউটের জন্যে অতিরিক্ত আবেদন এবং অশালীন ভাষা প্রয়োগ করায় তাকে ম্যাচ ফি’র ২০ শতাংশ অর্থ জরিমানা গুণতে হয়।
অবসর
১ এপ্রিল, ২০১৫ তারিখে সর্বস্তরের ক্রিকেট থেকে অবসর নেয়ার ঘোষণা দেন তিনি।
পারসোনা (১৯৬৬-এর চলচ্চিত্র)
পারসোনা প্রখ্যাত সুয়েডীয় চলচ্চিত্র পরিচালক ও নির্মাতা ইংমার বার্গম্যান পরিচালিত একটি মনোজাগতিক বিশ্লেষণমূলক চলচ্চিত্র। সুয়েডীয় ভাষার এই চলচ্চিত্রটি ১৯৬৬ সালে সুইডেনে মুক্তি লাভ করে। বার্গম্যান নিজের লেখায় এই চলচ্চিত্রটিকে তার জীবনের অন্যতম গুরুত্বপূর্ণ কাজ বলে বর্ণনা করেছেন। এর প্রধান দুটি চরিত্র হচ্ছে অভিনেত্রী এলিসাবেট ও সেবিকা আলমা। এলিসাবেট মানসিকভাবে অসুস্থ হয়ে পড়ায় হাসপাতালে ভর্তি হয় আর তার দেখভালের দায়িত্ব পড়ে আলমার উপর। একসাথে থাকা ও কথাবার্তা বলতে গিয়ে তারা একে অপরের সত্ত্বার মধ্যে বিলীন হয়ে যায়। পর্তুগিজ ও স্পেনীয় বাষায় আলমা শব্দের অর্থ আত্মা। হতেই পারে আলমা আসলে এলিসাবেটেরই আরেক রূপ। সমালোচক ও গবেষকরা অগাস্ট স্ট্রিন্ডবার্গের নাটক "দ্য স্ট্রংগার"-কে পারসোনা রচনার উৎসাহ সরবরাহকারী বলে উল্লেখ করেছেন।
চলচ্চিত্র নির্মাতা এবং সমালোচকদের মতে পারসোনা চলচ্চিত্র জগতের একটি প্রধান শৈল্পিক সৃষ্টি। প্রাবন্ধিক সুসান সোনটাগ এই চলচ্চিত্রট সম্বন্ধে সবচেয়ে বেশি লিখেছেন। তার মতে এটি বার্গম্যানের জীবনে করা ছায়াচবিগুলোর মধ্যে মাস্টারপিস হবার দাবীদার। অন্য এক সমালোচকের মাতে এটি শতাব্দীর সেরা শেল্পিক সৃষ্টির একটি। ১৯৭২ সালে ব্রিটিশ মাসিক চলচ্চিত্র বিষয়ক সাময়িকী সাইট অ্যান্ড সাউন্ড বিশ্বের সেরা ১০টি চলচ্চিত্রের তালিকা প্রণয়নের জন্য ভোট গ্রহণ করে। সেই তালিকায় পারসোনা ৫ম স্থান অধিকার করেছিল।
মঞ্চ অভিনেত্রী এলিসাবেটের চিকিৎসার দায়িত্ব দেয়া হয় আলমা নামক এক নার্সের উপর। ডাক্তার অবশ্য বলেছেন, এলাসাবেটের কোনরকম শারীরিক বা মানসিক অসুস্থতা নেই। সমস্যাটি ঠিক বোঝা যাচ্ছেনা। তিনি কারও সাথে কোন রকম কথা বলেন না। অবস্থার পরিবর্তনের জন্য এলিসাবেট ও আলমাকে উপকূলবর্তী এক মোটেলে পাঠিয়ে দেয়া হয়। মোটেলে কেবল এলিসাবেট এবং আলমা। আলমা কেবল কথা বলে, আর এলিসাবেট শুনে যায়। কখনও কোন শব্দ করেনা। মুখের অভিব্যক্তি থেকে মাঝে মাঝে কিছু বোঝা যায়।
এভাবে একসাথে থাকতে থাকতে কখন যে এলিসাবেটের সত্ত্বার সাথে নিজের সত্ত্বাকে বিলীন করে ফেলেছেন, আলমা তা বুছে উঠতে পারেননি। দর্শকরাও অবশ্য তখন বুঝতে পারবে না। বোঝার মত অবস্থা সৃষ্টি হয় একটি চিঠি পাঠের পর থেকে। এলিসাবেট হাসপাতালের ডাক্তারের কাছে একটি চিঠি লিখে। আলমার দায়িত্ব তা পোস্ট অফিসে পৌঁছে দেয়া। পৌঁছে দিতে গিয়ে আর স্থির থাকতে পারেনি আলমা। পড়ে ফেলে চিঠিটি। চিঠিতে লিখা ছিল, কীভাবে আলমা এলিসাবেটের সত্ত্বার সাথে বিলীন হয়ে যাচ্ছে, নিজের অজান্তেই। অথচ এলিসাবেট তা বুঝতে পারছে। আর সে ডাক্তারকে জানাচ্ছে এসব কথা যা আলমার পেশার জন্য খুব বিপজ্জনক হতে পারতো। আলমা এতে রেগে যায়। চিঠিটি পোস্ট না করে ফিরে এসে এলিসাবেটকে টর্চার করে। এলিসাবেট যেন ব্যথা পায় সেজন্য মেঝেতে ব্লেড গেঁথে রাখে। এক পর্যায়ে তার শরীরে গরম পানি ঢেলে দেয়ার চেষ্টা করে। কিন্তু তখনই প্রথম এলিসাবেট কথা বলে উঠে। তাই পানি ঢালা আর হয়ে উঠেনা।
সে রাতেই প্রথম দুজনের সত্ত্বার আদান-প্রদান বা একীকরণের বিষয়টি পরিচালক দর্শকদের গোচরীভূত করেন। এমনটি করতে গিয়ে এখানে চমৎকার সিনেমাটোগ্রাফি ব্যবহার করা হয়েছে। না দেখলে বোঝা যাবেনা। তারা এক হয়ে যায়। কে আলমা আর কে এলিসাবেট তা বোঝা কঠিন হয়ে উঠে। অবশ্য এলিসাবেট কিন্তু আগের মতই নিশ্চুপ ছিল। এমন পর্যায়ে এলিসাবেটের অন্ধ স্বামী এসে আলমাকে নিজের স্ত্রী বলে শনাক্ত করে বসে। এলিসাবেটও মেনে নেয়। সেও কি আলমার সত্ত্বায় বিলীন হয়ে যায়নি। মনে হয় না। বেশ কিছুদিন পর তারা হাসপাতালে ফিরে আসে। হাসপাতালে যে ধরনের সিনেমাটোগ্রাফির আশ্রয় নেয়া হয়েছে তা থেকে মনে হয়েছে আলমা ও এলিসাবেট আসলে একই ব্যক্তি।
ম্যাথু মট
ম্যাথু পিটার মট (Matthew Mott; জন্ম: ৩ অক্টোবর, ১৯৭৩) কুইন্সল্যান্ডের চার্লভিল এলাকায় জন্মগ্রহণকারী অস্ট্রেলিয়ার সাবেক প্রথম-শ্রেণীর ক্রিকেটার ও কোচ। ভিক্টোরিয়ান বুশর‌্যাঞ্জার্স ও কুইন্সল্যান্ড বুলসের প্রতিনিধিত্ব করেছেন তিনি। দলে তিনি মূলতঃ বামহাতি ব্যাটসম্যান হিসেবে খেলতেন। বর্তমানে অস্ট্রেলিয়া মহিলা ক্রিকেট দলের কোচের দায়িত্বে রয়েছেন ম্যাথু মট।
খেলোয়াড়ী জীবন
১৯৯৫ সালে অ্যাডিলেডের অস্ট্রেলিয়ান ক্রিকেট একাডেমির অন্যতম সদস্য ছিলেন। ১৯৯৪-৯৫ মৌসুমে প্রথম-শ্রেণীর ক্রিকেটে কুইন্সল্যান্ডের পক্ষে অভিষেক ঘটে তার। তবে, দলে তিনি অনিয়মিত ছিলেন। কিন্তু, ১৯৯৬-৯৭ মৌসুমের শেফিল্ড শিল্ডে ৮৬ রান তুলে ব্যাপক ভূমিকা রাখেন। ১৯৯৮-৯৯ মৌসুমে ভিক্টোরিয়ায় চলে যান। উপরের সারিতে ব্যাটিং করে বেশ ভালো করেন। প্রথম মৌসুমে নিউ সাউথ ওয়েলস ও ওয়েস্টার্ন অস্ট্রেলিয়ার বিপক্ষে মনোমুগ্ধকর সেঞ্চুরি করেন তিনি। পরবর্তী গ্রীষ্মে ৮৪১ রান তুলে ভিক্টোরিয়াকে ৯ বছরের মধ্যে প্রথমবারের মতো চূড়ান্ত খেলায় নিয়ে যান। তার খেলোয়াড়ী জীবনের উল্লেখযোগ্য বিষয় ছিল ভিক্টোরিয়ার সদস্যরূপে জেসন আর্নবার্গারের সাথে উদ্বোধনী জুটিতে ২২৩ রান তোলা। ২০০৪ সালে অবসর নেয়ার পূর্বে ৬৬ খেলায় অংশ নিয়ে ৭ শতকসহ ৩৩.৮৪ গড়ে ৩৭২৩ রান তোলেন।
কোচিং
১৪ জানুয়ারি, ২০১১ তারিখে গ্ল্যামারগন কাউন্টি ক্রিকেট ক্লাবের প্রথম একাদশের জন্য কোচ হিসেবে তিন বছরের জন্য চুক্তিতে আবদ্ধ হন। ২০ আগস্ট, ২০১৩ তারিখে ঘোষণা করা হয় যে, মট এই মৌসুম শেষে গ্ল্যামারগন থেকে অব্যহতি নেবেন। এরপর তিনি ২০১৩ সালের ইয়র্কশায়ার ব্যাংক ৪০ প্রতিযোগিতায় গ্ল্যামারগনের চূড়ান্ত খেলায় অংশগ্রহণে ভূমিকা রাখেন। চূড়ান্ত খেলায় অবশ্য তার দল নটিংহ্যামশায়ারের বিপক্ষে পরাজিত হয়েছিল।
নীরজ চোপড়া
সুবেদার নীরজ চোপড়া, ভিএসএম (জন্ম: ২৪শে ডিসেম্বর ১৯৯৭) একজন ভারতীয় ট্র্যাক এবং ফিল্ড বর্শা নিক্ষেপকারী খেলোয়াড়। তিনি ভারতীয় সেনাবাহিনীর একজন জুনিয়র কমিশন্ড অফিসার (জেসিও)। তিনিই প্রথম ভারতীয় ক্রীড়াবিদ যিনি ট্র্যাক অ্যান্ড ফিল্ডে অনুর্ধ্ব-২০ বিশ্ব চ্যাম্পিয়নশিপ জিতেছেন এবং অলিম্পিকে ভারতের হয়ে স্বর্ণপদক জয়ী প্রথম ট্র্যাক অ্যান্ড ফিল্ড ক্রীড়াবিদ।
২০১৬ সালে, বাইডগোসজক্সে, পোল্যান্ডে অনুষ্ঠিত আইএএএফ অনুর্ধ্ব-২০ বিশ্ব চ্যাম্পিয়নশিপ তার এই উপলব্ধি অর্জন। এই পদকের সঙ্গে সঙ্গে তিনি একটি বিশ্ব জুনিয়র রেকর্ডও করেন। ২০১৮, জাকার্তা, এশিয়ান গেমসে, বর্শা ইভেন্টে স্বর্ণ পদক জিতেছেন।
প্রাথমিক জীবন
নীরজ চোপড়া ২৪ শে ডিসেম্বর ১৯৯৭ সালে খানদ্রা গ্রামের, পানিপাত, হরিয়ানা ভারতে জন্মগ্রহণ করেন। তার পিতা সতীশ কুমার পেশায় একজন কৃষক এবং মাতা সরোজ দেবী হলেন গৃহবধূ। পিতা-মাতার পাঁচ সন্তানের মধ্যে নীরাজ চোপড়া হলেন সর্বজ্যেষ্ঠ। কৃষকের পুত্র চোপড়া ক্রিকেট খেলায় শুরু করে। কিন্তু তিনি শীঘ্রই বর্শা নিক্ষেপের জন্য তার প্রেম আবিষ্কার হয় এবং ভারত স্পোর্টিং অথরিটি (SAI) স্পোর্টস হোস্টেল পাঞ্ছকুলায় নাম নথিভুক্ত করেন।
কর্মজীবন
সৈন্য কর্মজীবন
নীরজ চোপড়া ১৫ মে ২০১৬ তে ভারতীয় সেনাবাহিনীর নায়েব সুবেদার পদে নিয়োগ পান। পরবর্তীতে তিনি সুবেদার পদে পদোন্নতি পান।
২০১৫ সালে, তিনি ৬৮.৪ মিটার বর্শা নিক্ষেপ করে একটি জুনিয়র জাতীয় রেকর্ড করেন। ২০১৬ সালে, বাইডগোসজক্সে, পোল্যান্ডে অনুষ্ঠিত আইএএএফ আন্ডার ২০ ওয়ার্ল্ড চ্যাম্পিয়ানশীপ তার এই উপলব্ধি অর্জন। তিনি ৮৬.৪৮ মিটার বর্শা নিক্ষেপ করে (৮০০ গ) এই পদকের সঙ্গে সঙ্গে তিনি একটি বিশ্ব জুনিয়র রেকর্ডও করেন। ২০১৬ এর দক্ষিণ এশীয় গেমে এ তিনি ভারতীয় জাতীয় রেকর্ড এর সমকক্ষ সময় ৮২.২৩ মিটার বর্শা নিক্ষেপ করে স্বর্ণ পদক জয় করেছিলেন। এই প্রদর্শনীর করেও তার ২০১৬ এর গ্রীষ্মকালীন অলিম্পিকে স্থান পেতে সে ব্যর্থ হয় কারণ যোগ্যতা প্রাপ্তির শেষ তারিখ ১১ জুলাই ছিল। ২০১৭ এশীয় এথলেটিক্স চ্যাম্পিয়নশিপে তিনি ৮৫.২৩ মিটার বর্শা নিক্ষেপ করে স্বর্ণ পদক জয় করেন। ২০১৮ গোল্ড কোস্ট অস্ট্রেলিয়ার আগে চোপড়ার ফর্ম ছিল যথাক্রমে ৮২.৮৮ মিটার এবং ৮৫.৯৪ মিটার পাতিয়ালা জি।পি এবং পাতিয়ালা ফেডারেশন কাপে। গত আগস্ট মাসে লন্ডনে বিশ্ব চ্যাম্পিয়নশিপের চূড়ান্ত রাউন্ডে ব্যর্থ হওয়ার পর চোপড়ার একটি চমৎকার প্রত্যাবর্তন ছিল। ২০১৮ গোল্ড কোস্ট অস্ট্রেলিয়া অনুষ্ঠিত কমনওয়েলথ গেমসে, তিনি ৮৬.৪৭ মিটার বর্শা নিক্ষেপ করে স্বর্ণ পদক পদক জয় করেন। সেই সঙ্গে, চোপড়া কমনওয়েলথ গেমসের আসরে প্রথম আবির্ভাবে স্বর্ণপদক জেতার জন্য ভারতীয় ক্রীড়াবিদদের একটি বাছাই-করা তালিকায় জায়গা করেন নেন, এবং বর্শা নিক্ষেপ বিজয়ী প্রথম ভারতীয় হন। বিশেষ করে তার কর্মজীবনের প্রাথমিক পর্যায়ে চোপড়া সবসময় কোচের অধীনে প্রশিক্ষণের সুবিধা পাননি। অস্ট্রেলিয়ার গ্যারি ক্যালভট তার কোচ ছিলেন, কিন্তু ২০১৭ সালে ভারতীয় দলের কোচের পদ থেকে তিনি পদত্যাগ করেন। তিনি বর্তমানে ইউই হওনের অধীনে প্রশিক্ষণ নিচ্ছেন।
কাজী অনিক
কাজী অনিক (জন্ম ১৮ মার্চ ১৯৯৯) হলেন একজন বাংলাদেশী ক্রিকেটার। ২০১৭ সালের ২৯ নভেম্বর, তিনি বাংলাদেশ প্রিমিয়ার লিগ-এ রাজশাহী কিংস-এর হয়ে টি-টুয়েন্টি ক্রিকেটে অভিষিক্ত হন।
২০১৭ সালের ডিসেম্বর মাসে, ২০১৮ অনূর্ধ্ব-১৯ ক্রিকেট বিশ্বকাপ-এর জন্য করা দলে তার নাম অন্তভূক্ত করা হয়। সর্বমোট ১০ টি উইকেট নিয়ে, উক্ত প্রতিযোগিতাটিতে তিনি বাংলাদেশের হয়ে সর্বোচ্চ উইকেট শিকারী ছিলেন।
২০১৮ সালের ফেব্রুয়ারি মাসে, তিনি লিস্ট এ ক্রিকেটে ঢাকা প্রিমিয়ার ডিভিশন ক্রিকেট লিগ-এর ২০১৭-১৮ মৌসুমের খেলায় মহামেডান স্পোর্টিং ক্লাব এর হয়ে লেজেন্ডস অব রুপগঞ্জ-এর বিপক্ষে ৫টি উইকেট শিকার করেন। সর্বমোট ১১টি ম্যাচে ২৮টি উইকেট শিকার করে, তিনি ২০১৭-১৮ মৌসুমে ঢাকা প্রিমিয়ার ডিভিশন ক্রিকেট লিগে তার দল মহামেডানের সর্বোচ্চ উইকেট পাওয়া খেলোয়াড় হন।
২০১৮ সালের ১লা অক্টোবর মাসে, জাতীয় ক্রিকেট লিগ এর ২০১৮-১৯ মৌসুমে তিনি ঢাকা মেট্রোপলিস-এর হয়ে প্রথম-সারি ক্রিকেট-এ অভিষিক্ত হন। ঐ মাসের শেষের ভাগে, বাংলাদেশ প্রিমিয়ার লিগ-এর ২০১৮-১৯ মৌসুমের জন্য করা ঢাকা ডায়নামাইটস-এর সংক্ষিপ্ত খেলোয়াড়দের তালিকায় তিনি জায়গা পান।
২০১৮ সালের ডিসেম্বর মাসে, তিনি ২০১৮ ইমার্জিং টিমস এশিয়া কাপ-এর জন্য গঠিত হওয়া বাংলাদেশ দলে তিনি ডাক পান।
আব্রাহাম ক্রিসকোয়েস
আব্রাহাম ক্রিসকোয়েস (, ১৩২৫-১৩৮৭) যার আসল নাম ছিল ক্রিসকোয়েস (আব্রাহাম)-এর পুত্র, পালমা, মাজোর্কায় (তখন আরাগণের মুকুটের অংশ ছিল) জন্মগ্রহণকারী চতুর্দশ শতাব্দির একজন ইহুদি মানচিত্রকার। তার পুত্র জেহুদা ক্রিসকোয়েস ও তিনি একত্রে সর্বপ্রথম ১৩৭৫ সালে কাতালান মানচিত্র তৈরি করেন।
ব্যক্তিজীবন
মাজোর্কান ইহুদি ক্রিসকোয়েস একজন বিজ্ঞ মানচিত্রনির্মাতা এবং ঘড়ি, কম্পাস এবং অন্যান্য নটিক্যাল যন্ত্র প্রভৃতির নির্মাতা ছিলেন। তিনি মাজোর্কার মানচিত্রবৎ বিদ্যালয়-এর একজন নেতৃত্বদানকারী সদস্য ছিলেন।
তার আসল নাম ছিল এলিকা (পদবী ক্রিসকোয়েস), রাব্বি আব্রাহামের পুত্র, রাব্বি বেনাভিস্তের পুত্র, রাব্বি এলিকার পুত্র। এলিকা তার নাম হলেও তিনি আব্রাহামের ক্রিসকোয়েস (ক্রিসকোয়েন তার ব্যক্তিগত নাম, এলিকা ধার্মিক নাম, আব্রাহাম তার পিতাগত নাম), তবে তিনি তার রচিত পরবর্তী সাহিত্যে পরবর্তী নাম ব্যবহার করেন। তার পুত্র, জেহুদা ক্রিসকোয়েসও একজন বিখ্যাত মানচিত্রবিদ ছিলেন।
কাতালান মানচিত্র
১৩৭৫ সালে ক্রিসকোয়েস এবং তার ছেলে জেহুদা আরাগণের রাজপুত্রের (পরবর্তীতে আরাগণের প্রথম জন) কাছ থেকে একটি কাজ পান। কাজটি হল নটিক্যাল ছকের একটি সমষ্টি তৈরি করতে হবে যা সাধারণ ভৌগোলিক বা সমসায়কি পোর্টোলান ছক থেকে ভিন্ন হবে এবং জিব্রাল্টার থেকে সোজা পূর্ব ও পশ্চিম, এবং বাকি যা আছে, সবই ধারণ করবে। এই কাজের জন্য ক্রিসকোয়েস ও তার পুত্রকে ১৫০ আরাগণিজ সোনার ফ্লোরিন এবং ৬০ মালোর্কান পাউন্ড পায়। বিভিন্ন কাগজপত্র থেকে জানা যায়, প্রায় চতুর্দশ শতকের দিকে রাজপুত্র এবং তার পিতা আরাগণের চতুর্থ পিটার কাজের হিসাব পেতে শুরু করেন। রাজপুত্র জন ছকটি তার চাচাতো ভাই চার্লসকে (পরবর্তীতে ফ্রান্সের চতুর্থ চার্লস) একটি উপহার হিসেবে দেখাতে চেয়েছিলেন। ১৩৭৫ সালে ক্রিসকোয়েস এবং জেহুদা তাদের ইহুদীয় আবাসস্থলে (পালমায়) ছয়টি ছক বানায় এবং এগুলোই কাতালান মানচিত্র গঠন করে।
ক্রিসকোয়েস কৃত পূর্তকাজ
১৩৭৫ সালে কাতালান মানচিত্র ছিল ক্রিসক্রোয়েস আব্রাহাম কর্তৃক কৃত একমাত্র মানচিত্র। তবে গবেষণাবিদেরা আবিষ্কার করেছেন যে আরো পাঁচ ধরনের মানচিত্রও হয়ত ক্রিসকোয়েস, জেহুদা বা ক্রিসকোয়েসের কোন কর্মচারী করে থাকতে পারেন। কাতালান শিল্পের মত, এই পাঁচটি মানচিত্র (চারটি পোর্টোলান ছক) এবং একটি মাপ্পা মুন্ডি রয়েছে যা সাক্ষরহীন এবং তারিখহীন এবং তাদের নির্মাণের আনুমানিক সময় ১৩৭৫ থেকে ১৪০০ সালের মধ্যে।
ক্যাম্পবেলের মতানুযায়ী, চারটি পোর্টোলন ছকই ক্রিসকোয়েস আতালিয়ার কর্তৃক তৈরি। ন্যাপলিস এবং প্যারিস চার্ট অন্য দুটি্র চাইতে বেশি সুসজ্জিত। প্যারিস চার্ট (খ্রিষ্টাব্দ ১৪০০) কাতালান মানচিত্রের (খ্রিষ্টাব্দ ১৩৭৫) সাথে নির্মাণের দিক দিয়ে বেশ সাদৃশ্যপূর্ণ। তবে ক্রিসকোয়েসের কর্মশালার স্বীকৃতিপ্রদান শুধুমাত্র পরীক্ষামূলকই হয়। ক্যাম্পবেল বলেন, "এই ছকের দলটি এর সাথে স্পষ্টতই সম্পর্কযুক্ত। কিন্তু এই চার ছক একজনই নির্মাণ করেছে তা প্রমাণ করার জন্য শুধুমাত্র রঙ বিশ্লেষণের যথেষ্ট নয়।"
সেমেটারি এইচ সংস্কৃতি
থাম্ব|320x320পিক্সেল| [[ঋগ্বেদীয় নদীসমূহ|নদীর নাম সহ ঋগ্বেদের ভূগোল; গান্ধারা গ্রেভ সংস্কৃতি ও সেমেটারি এইচ সংস্কৃতির ব্যাপ্তি দেখানো হয়েছে। ]] থাম্ব|300x300পিক্সেল| ইন্দো-ইরানীয় অভিপ্রায়ণের সাথে সংশ্লিষ্ট প্রত্নতাত্ত্বিক সংস্কৃতি ([[এনসাইক্লোপিডিয়া অফ ইন্দো ইউরোপিয়ান কালচার|ইআইইসির পরে)। অ্যান্ড্রোনোভো, বিএমএসি এবং ইয়াজ সংস্কৃতিকে প্রায়ই ইন্দো-ইরানীয় অভিপ্রায়নের সাথে সম্পর্কিত করা হয়। জিজিসি (সোয়াত), সেমেটারি এইচ, কপার হোর্ড এবং পেইন্টেড গ্রে অয়ার সংস্কৃতি ইন্দো-আর্য অভিপ্রায়ণের সাথে সম্পর্কিত সংস্কৃতিসমূহের প্রার্থী। ]] থাম্ব|হরপ্পায় প্রাপ্ত অঙ্কিত মৃৎশিল্প (সেমেটারি এইচ পর্যায়) সেমেটারি এইচ সংস্কৃতি (Cemetery H culture) ছিল ভারতীয় উপমহাদেশের উত্তরাঞ্চলের পাঞ্জাব অঞ্চলের একটি ব্রোঞ্জ যুগের সংস্কৃতি, প্রায় ১৯০০ খ্রিস্টপূর্বাব্দ থেকে প্রায় ১৩০০ খ্রিস্টপূর্বাব্দ পর্যন্ত ছিল এর সময়কাল। এটি হরপ্পীয় (সিন্ধু উপত্যকা) সভ্যতার শেষ পর্যায়ের একটি আঞ্চলিক রূপ ছিল (গুজরাটের রংপুর সংস্কৃতি ও সিন্ধুর ঝুকার সংস্কৃতির পাশাপাশি)।
উৎপত্তি
সেমেটারি এইচ সংস্কৃতি বর্তমান ভারত ও পাকিস্তানের পাঞ্জাব অঞ্চলের আশেপাশে অবস্থিত ছিল। হরপ্পার "এরিয়া এইচ" এলাকায় পাওয়া একটি সমাধিস্থলের নামানুসারে এর নামকরণ করা হয়। সংস্কৃতির ধ্বংসাবশেষের সময়কাল নির্ধারণ করা হয়েছে প্রায় ১৯০০ খ্রিস্টপূর্বাব্দ থেকে প্রায় ১৩০০ খ্রিস্টপূর্বাব্দ পর্যন্ত।
রফিক মুঘলের মতে, ১৭০০ খ্রিস্টপূর্বাব্দ নাগাদ হিসেবে সিন্ধু সভ্যতার উত্তরাঞ্চল থেকে পাঞ্জাব দশার অংশ সেমেটারি এইচ সংস্কৃতি বিকশিত হয়। পাঞ্জাব দশা হচ্ছে সিন্ধু সভ্যতার ঐতিহ্যের স্থানীয়করণ যুগ বা "শেষ হরপ্পীয় পর্যায়" এর তিনটি সাংস্কৃতিক দশার একটি। কেনোয়ারের মতে, সেমেটারি এইচ সংস্কৃতি "পূর্বে প্রস্তাবিত প্রারম্ভিক হরপ্পীয় দশার সাংস্কৃতিক ধারাবাহিকতার ছেদ, নগর পতন, বহির্জাতীয় আক্রমণ বা স্থান পরিত্যাগকে নির্দেশ করেনা, বরং এটি প্রারম্ভিক হরপ্পীয় দশায় যে বসতি সংগঠনের নকশা দেখা যায় তা থেকে মনোযোগের স্থানান্তরনকে নির্দেশ করে।" কেনেডি এবং ম্যালোরি ও অ্যাডামসের মতে, সেমেটারি এইচ সংস্কৃতি হরপ্পার পূর্ববর্তী জনসংখ্যার সাথে "স্পষ্ট জৈবিক সম্পৃক্ততা" প্রদর্শন করে॥
সেমেটারি এইচ সংস্কৃতির কিছু বৈশিষ্ট্য সোয়াত সংস্কৃতির সাথে যুক্ত করা হয়েছে, এই সোয়াত বা গান্ধার গ্রেভ সংস্কৃতি ভারতীয় উপমহাদেশ অভিমুখে ইন্দো-আর্য অভিপ্রায়ণের প্রমাণ হিসেবে বিবেচিত হয়েছে। পারপোলার মতে, সেমেটারি এইচ সংস্কৃতি ১৯০০ খ্রিস্টপূর্বাব্দ থেকে ইন্দো-আর্য অভিপ্রায়ণের প্রথম তরঙ্গের প্রতিনিধিত্ব করে, যেটার পর ১৭০০-১৪০০ খ্রিস্টপূর্বাব্দে পাঞ্জাবে ইন্দো-আর্যদের অভিপ্রায়ণ ঘটে। কোছারের মতে, পাঞ্জাবে হরপ্পীয় সেমেটারি এইচ দশা (২০০০-১৮০০ খ্রিস্টপূর্বাব্দ) প্রতিষ্ঠায় চতুর্থ সোয়াত (গান্ধার গ্রেভ সংস্কৃতির চতুর্থ দশা) এর অবদান ছিল, যেখানে পঞ্চম সোয়াতের ঋগ্বেদী ইন্দো-আর্যগণ সেমেটারি এইচ সংস্কৃতিকে নিজেদের মধ্যে শোষণ করে নেয় এবং এর ফলে পেইন্টেড গ্রে অয়ার সংস্কৃতির (১৪০০ খ্রিস্টপূর্বাব্দ) উত্থান ঘটে।
গান্ধার গ্রেভ সংস্কৃতি এবং অকার কালারড পটারি সংস্কৃতিকে সাথে নিয়ে সেমেটারি এইচ সংস্কৃতিকে কতিপয় পণ্ডিত বৈদিক সভ্যতা গঠনের একটি উৎপাদক বা ফ্যাক্টর বলে মনে করেন।
বৈশিষ্ট্য
এই সংস্কৃতির বিশিষ্ট বৈশিষ্ট্যগুলির মধ্যে রয়েছে:
সেমেটারি এইচ অন্তেষ্টিক্রিয়ার শবাধারকে (দেহাবশেষ রাখার পাত্র) বৈদিক পুরাণের দৃষ্টিতে দেখেছেন: উদাহরণস্বরূপ, ফাঁপা শরীরের ময়ূর এবং ভেতরের একজন ক্ষুদ্র মানুষকে, মৃতের আত্মা হিসেবে ব্যাখ্যা করা হয়েছে, এবং এখানে একটি শিকারী কুকুর দেখা যায় যাকে মৃত্যু দেবতা যমের শিকারী কুকুর (Hound) হিসেবে বিবেচনা করা যায়। এটি এই সময়ের মধ্যে নতুন ধর্মীয় বিশ্বাসের প্রবর্তন নির্দেশ করতে পারে, যদিও প্রত্নতাত্ত্বিক প্রমাণ এই অনুমানকে সমর্থন করে না যে, সেমেটারি এইচ সংস্কৃতির জনগণ হরপ্পা নগরের ধ্বংসকারী ছিল।
পুরাতত্ত্ব
ভারতে শ্মশান প্রথমে কবরস্থান এইচ সংস্কৃতিতে সত্যায়িত হয়, যা পূর্বে বেদে বর্ণিত একটি অনুশীলন। ঋগ্বেদ এ, উঠতি অনুশীলন একটি রেফারেন্স রয়েছে আরভি 10 .15.14, যেখানে পূর্বপুরুষদের "উভয় দাহ (agnidagdhá-) এবং uncremated (ánagnidagdha-)" প্রার্থনা করছে।
ভারতে প্রথম অগ্নিদাহ সেমেটারি এইচ সংস্কৃতিতেই সংঘটিত হয়েছিল, যে অগ্নিদাহের কথা বেদে বর্ণিত হয়েছে। ঋগ্বেদের ১০/১৫/১৪ শ্লোকে এই উদীয়মান চর্চার উল্লেখ পাওয়া যায়, যেখানে উল্লেখ করা হয়েছে যে, পূর্বপুরুষদেরকে "অগ্নিদগ্ধ" (আগুনে পুড়িয়ে) এবং "অনগ্নিদগ্ধ" (আগুনে না পুড়িয়ে) উভয় উপায়েই সমাহিত করা হত।
আহমেদ রশিদ
আহমেদ রশিদ ( উর্দু : ) পাকিস্তানের একজন সাংবাদিক। তিনি আফগানিস্তান, পাকিস্তান এবং মধ্য এশিয়ার বৈদেশিক নীতি সম্পর্কিত বিভিন্ন বইয়ের লেখক হিসেবেও পরিচিত।
প্রাথমিক ও শিক্ষা জীবন
আহমেদ রশিদ পাকিস্তানের রাওয়ালপিন্ডিতে ১৯৪৮ সালে জন্মগ্রহণ করেন। তিনি ১৯৬০-এর দশকের শেষের দিকে ক্যামব্রিজ বিশ্ববিদ্যালয়ে ইংল্যান্ডের মালভেন কলেজ, সরকারি কলেজ লাহোর এবং ক্যামব্রিজের ফিৎসুইলিয়াম কলেজে লেখাপড়া করেন।
স্নাতক ডিগ্রি সম্পন্ন করার পর রশিদ বেলুচিস্তানের পাহাড়ী অঞ্চলে অন্তত দশ বছর অতিবাহিত করে পশ্চিম পাকিস্তানের পাকিস্তানি সামরিক একনায়কতন্ত্র আইয়ুব খান এবং ইয়াহিয়া খানের বিরুদ্ধে বিদ্রোহ সংগঠিত করার চেষ্টা করেন। তার বাহিনী এক গেরিলা যুদ্ধে পরাজয়ের পর হতাশ হলে তিনি নিজের দেশ সম্পর্কে লেখালেখিতে মনোযোগী হন।
কর্মজীবন
বাম|থাম্ব| হালিফ্যাক্স ইন্টারন্যাশনাল সিকিউরিটি ফোরামে রশিদ ও পলিন নেভিল-জোন্সতিনি ২০ বছরেরও বেশি সময় ধরে দ্য ডেইলি টেলিগ্রাফের পাকিস্তান, আফগানিস্তান ও সেন্ট্রাল এশিয়ার সাংবাদিক এবং ফার ইস্টার্ন ইকোনমিক রিভিউয়ের একজন সংবাদ প্রতিবেদক হিসেবে কাজ করেন। তিনি ওয়াল স্ট্রিট জার্নাল, দ্য ন্যাশন, ডেইলি টাইমস (পাকিস্তান) এবং একাডেমিক জার্নালগুলোতে লেখালেখি করেন। তিনি আন্তর্জাতিক টিভি চ্যানেলে সিএনএন,এবং বিবিসি ওয়ার্ল্ড এবং অনেক পাকিস্তানি টিভি চ্যানেলের মতো রেডিও নেটওয়ার্কগুলোতে নিয়মিত সংবাদকর্মী হিসেবে কাজ করেন।
আহমেদ রশীদ এখন একজন প্রবীণ রাজনৈতিক হিসেবে ইসলামাবাদ ও কাবুলের কূটনীতিকদের পরামর্শের জন্য এবং ন্যাটোর রাজধানী ও ওয়াশিংটনে নীতিনির্ধারকদের পরামর্শক হিসেবে কাজ করার সুযোগ পান।